Miruzzi twieled f'Marzu Lotenzzj Astratt: Kull darba li kont niġi biex nikteb xi ħaġa dwar ħajjet is-surmast Antonio Miruzzi mhux dejjem sibt l-informazzjoni kollha li xtaqt mill-kotba. Il-fatt biss li Miruzzi twieled fit-tieni nofs tas-seklu 19 u miet fl-ewwel nofs tas-seklu 20 diġà jagħmilhielek diffiċli ħafna għal biex tikseb xi forma ta' dokumentazzjoni. Hemm ċerti kotba oħrajn, bħal ngħidu aħna Musica e Musicisti in Malta: Saggio (1932) ta' Dr. U. Rolandi, Mużiċisti Kompożituri Maltin u Għawdxin tal-Bieraħ u tal-Lum (1951) u Dizzjunarju Bijo-Biblijografiku Nazzjonali (1960) ta' R. Mifsud Bonnici, u The Great Maltese Composers — Historical Context, Lives, and Works (2016) ta' J. Vella Bondin, li kważi jew xejn ma jġibu dwaru. Madankollu, nistqarr li l-kitbiet ta' J. Mifsud Matrenza (1918-2013), l-istorjografu ewlieni tal- Banda Ġużeppina Ħamruniża, sibthom t'għajnuna kbira għax kif jgħid hu stess: 'Jiena kelli bosta okkażjonijiet li nitkellem miegħu dwar il-ħajja mużikali tiegħu u kont niskanta kif kien isib ħin għat- kompożizzjonijiet mużikali li kiteb'.' Kliem muftieħ: Tabor, San Luqa (Evanġelista), Mro. Antonio Miruzzi, Innu solenni lil Ġesti Salvatur (Lija), Universitv of Malta Junior College, Għaqda Każini tal-Banda, Soċjetà Filarmonica 'San Ġorġ (Bormla), Soċjetà Mużikali San Ġużepp (Ħamrun), Soċjetà Filarmonika La Vincitrice (Isla), Soċjetà Filarmonica 'San Piju X' (Lija), Għaqda Mużikali 'Sant' Andrija' (Luqa), Soċjetà Mużikali Nicolċ Isouard (Mosta), Soċjetà Filarmonika Santa Marija (Mosta), Soċjetà Filarmonica Nazionale 'La Valette' (Valletta), Soċjetà Mużikali u Filarmonica 'Leone' (Victoria, Għawdex), Għaqda Mużikali 'Beland' (Żejtun). Għad li Mifsud Bonnici fil-ktieb Ġrajja ta' Baned f'Malta u Għawdex (1956) (B isemmih darbtejn b'ismu f'paġni 62 u 64 ma jsemmix id-data ta' twelidu. Michael Chircop li ħareġ għall-ewwel darba bid-data żbaljata fl- artiklu tiegħu Tifkira tas-Surmast A. Miruzzi (In-Nazzjon Tagħna 26 ta' Jannar 1972) wara li kien intervista lil bint Miruzzi. L-istess Chircop kompla jżejjen l- affari meta qal li: 'Fil-ħajja ta' Miruzzi nsibu koinċidenza ma' surmast kbir Taljan, Giuseppe Verdi. Dawn it-tnejn twieldu fl-10 ta' Ottubru perċ Miruzzi fl- 1867 (54 sena wara Verdi). Agħar minn hekk Mifsud Matrenza, fl-artiklu Maestro Antonio Miruzzi: mill-Arkivju tas-Soċjetà, (ktieb tal-festa San Gejtanu 1994, pp. 235 — 247) ta mhux biss ix-xahar, imma anki s-sena ħażina meta qal li twieled fl-1866. Minn wara Chircop, id-data tat-twelid ta' Miruzzi baqgħet titniżżel dejjem ħażin peress li ħadu dil-informazzjoni mill-kitba tiegħu: Is- Surmast Antonio Miruzzi (1996) — J. C. Camilleri; 'La Valette' Soċjetà Filarmonika Nazzjonali: L-Ewwel Mitt Sena Storja (1994) - Kan. J. Ciarlo, Erbatax-il Profil ta' Mużiċisti Għawdxin, Maltin u Barranin (1998) u Ġrajjiet is-Soċjetà Mużikali u Filarmonika 'Leone', Għawdex: Għeluq il-150 mit-twaqqif (2012) — G. A. Grech, Il-Mużika ta' Malta fis-Sekli Dsatax u Għoxrin (2000) — J. Vella Bondin, Għaqda Mużikali Sant' Andrija — Twelidha u Ġrajjietha (2008) — J. Grech. Dawn li naf bihom jien. k kulmin, Meus, ħin — Ie spL la Ikekasta ma ħu ied: S'issa dejjem konna nafuha li Miruzzi twieled fix-xahar t'Ottubru. Iżda minn ċertifikat li ġibt mir-reġistru tal-parroċċa tal-Furjana' bid-data tat-13 ta' Settembru 2017, ittimbrat u ffirmat mill-Arċipriet, insibu li Mro. Miruzzi fil-fatt twieled il-Furjana nhar l-10 ta' Marzu, 1867 u tgħammed minn idejn il-Viċi-Parroku Dun Manwel Borg fin-nuqqas Dun Ġann-Anton Vidal. Dan peress li t-tieni kappillan tal-Furjana kien waqaf jamministra s-sagramenti għax beda jħoss it-toqol tal-mard. Infatti, minn nofs Jannar 1867 'il quddiem il-Viċi Borg daħal bħala Vigarju Kurat, bil-piż kollu li dil-kariga ġġib magħha. Miruzzi ngħata sitt ismijiet tal-magħmudija: Antonio, Mario, Carmel, Joseph, Saviour, u Publius. Huwa kien iben Joseph Miruzzi u Michaela Brincat. Grazzi għar-riċerka li għoġbu jagħmilli l-Mons. Dun Richard Borg, li sa dak iż-żmien kien għadu Arċipriet tal-Furjana, sibna li Antonio kien it-tieni wild fost erbat aħwa: M(ario) Carmelo Marozzo — 8 ta' Ġunju 1865, Carmel Miruzzi — 5 ta' Diċembru 1869, u Maria Marozzi — 20 ta' Settembru 1871. L-erbat aħwa kollha ġew mgħammdin f'jum twelidhom. Dun Richard qalli wkoll li għalkemm M(ario) Carmelo u Maria għandhom kunjomhom imniżżel xi ftit differenti mill-kunjom kif nafuh aħna, l-ismijiet tal-ġenituri tagħhom huma l-istess bħal t' Antonio u Carmelo. Dal-artiklu għandu mela jneħħi kull dubju dwar id-data preċiża tat-twelid ta' Mro. Għaldaqstant, mil-lum 'il quddiem, kull min jitħajjar jikteb xi ħaġa fuq ħajtu u/jew ħidmietu għandu jniżżel dejjem dad-dati li ġejjin wara ismu: 10.iii.1867 — 23.x.1944. Aktar artikli mill-istess awtur jinsabu fuq OAR (0 UoM (https://www.um.edu.mt/librarv/oar/) 2 Ta' min jgħid li, il-magħmudijiet bdew jinżammu fir-reġistru ta' dil-parroċċa sa mill-1844.